Ngə́ mod ziŋ a líg wa anyu nə́ a yi yân ékolá ńdzín, nɔŋɔ́ éwɔ̄man dzíé ébān ású a kə̄ ngām ai ǹdzín miníngá yǎ ā yə̌m kig. 14Ngə́ mod a sug mǎnyāŋ á yōb étē ai ǹdib kídí, məsugan móé mə́tē mə́ nə anə́ éyɔg. 15Ǹdǐl wátwē mə̄ndím ámōs mvəŋ tə tə́le, ai miníngá móman, bə́sə bə́ nə́ dzóm dzyá. 16Ngə́ wadzó nâ wabi nyé, o yəm nâ wadzó nâ wabi evúndu, ngə́ á bǐ kig m̀bɔ́n ai mɔ́. 17Ekie ńdzɔ̄ yádzəb ekie, mod énye ǎ komodo é mod m̀bɔ́g. 18Ǹkála alén énye a dí mim̀bǎŋ bitǒŋ, ényɔ́ a kála ǹdzoé woé a yi bí ólugú ábə̄ nyé. 19Ḿból mə̄ndím mə́ nə́ éyēn ású ású mod, éyə ǹnə́m mod wáyénē nálā ású é bod bəvɔ́g. 20Anə́ ḿból tolendǒŋ ai totolan bí nə́ təge kád ḿmínán bod, éyə mís mə bod mə́ nə́ nāIá: təge kad ńyēnán. 21Ebé ǹlwí ńdzɔ̄ yányámala sílíba, ǹkǒm ó nyámala mvɔ́d, m̀bəmbə dzwé mod énye a nə́ mod. 22Tɔ watság ákúd mod anə́ bátság fɛ̄s á ńtsɔ̄bí ai ǹtúm, akúd díé təge nyé kódō á nyɔ́l[3].